La pau a l'Orient allunya EUA d'Israel\nEls dirigents dels dos països es reuniren ahir a Washington.Netanyahu diu que les fronteres de 1967 són “indefensables”\nEl president d'EUA, Barack Obama, va admetre ahir, després de la seva reunió amb el primer ministre israelià, Benjamin Netanyahu, que persisteixen les diferències entre els dos països sobre la via a seguir en el procés de pau per al Pròxim Orient.\nAmbdós mandataris es van reunir durant més de dues hores, el doble del temps previst inicialment, al despatx Oval de la Casa Blanca, un dia després que Obama proposàs un estat palestí basat en les fronteres de 1967 i que Netanyahu qualificàs aquestes línies d'"indefensables".\nObama va indicar, en unes breus declaracions a la premsa, el seu convenciment que és possible arribar a un acord de pau entre israelians i palestins que permeti garantir la seguretat d'Israel. La meta definitiva del procés de pau és la seguretat d'aquest estat, una mica "primordial", subratllà Obama, qui va descriure la seva conversa amb Netanyahu com a "constructiva". No obstant, indicà que "encara hi ha diferències entre nosaltres", tot i que "això passa entre amics".\nNetanyahu es mostra ferm\nPer part seva, el primer ministre israelià indicà que el seu país pot efectuar algunes concessions en el procés de pau, però va reiterar que les fronteres de 1967 són "indefensables". Aquell any, Israel i els països àrabs van lliurar la seva tercera guerra, coneguda com la guerra dels Sis Dies, en què Israel aconseguí el control de Cisjordània i Jerusalem Est, Gaza, la península del Sinaí i els Alts del Golan. Una pau basada en meres il·lusions no durarà", va afirmar Netanyahu, qui va subratllar que el seu Govern vol la pau, però de manera que es garanteixi la seguretat del seu país i no se'n posi la supervivència en perill".\nL'israelià carregà contra el pacte de reconciliació palestí entre Al- Fatah, que governa Cisjordània, i el grup radical Hamàs, al capdavant de Gaza, i el qualificà de "versió palestina d'Al Qaeda". Al- Fatah i l'Autoritat Palestina, que encapçala el president Mahmud Abbas, han d'elegir "si volen fer la pau amb Hamàs o amb Israel. Esper que escullin fer-la amb Israel", afegí.


▷ ⭐Definició de Talió⭐ - Significat, Exemples i Sinònims\nelcorrector.cat » Definició de Talió\nDefinició de Talió\nara pots descobrir La definició i uns quants exemples de com utilitzar la paraula Talió, en aquesta selecció de correccions ortogràfiques pots descobrir com es pot usar en un context real aquest mot i fer servir un dels sinònims que et recomanem de la llista completa que pots trobar aquí a més pots veure la seva Definició perquè et sigui moltíssim més simple entendre què significa Talió.\n¿Cóm es diu Talió en castellà? / ¿Cómo se escribre y se dice talió en catalán?\nSi vols saber com es diu en espanyol Talió has de entendre que la seva traducció és talió pots veure en la nostra pàgina web més exemples en català perquè et sigui més fàcil contextualitzar-la en espanyol.\nExemples de com utilitzar Talió\nIdeal per a terres d’exterior i molt […] semblant a la fusta de Talí.\nEl Talgo triga unes 5 hores […] i mitja des de Madrid, i Sevilla es troba a unes 3 hores.\nPer exemple, […] l’ETR 500 italià és subministrat per un consorci format per AnsaldoBreda i ADtranz, i el Talgo 350 espanyol per Talgo / Siemens / ADtranz, sent Talgo el fabricant dels cotxes.\nLa mena pirítica, que també […] conté arsènic, cadmi, tal·li i altres metalls en menor […] concentració, es disgrega en les […] pròpies instal·lacions i es tritura fins a obtenir un gra bastant fi.\nDeterminats […] medicaments, especialment el tal · li, les dosis altes de vitamina […] A i els retinoides poden provocar alopècia tòxica.\nUna petita quantitat de tal·li, un material radioactiu, s’injecta en una vena durant la freqüència cardíaca màxima.\nEl metge pot també requerir […] un examen per imatges del flux de sang, anomenat prova d’esforç amb tal·li.\nEs pot obtenir un moviment d’inclinació natural o equivalent (inclinació passiva) quan el centre de rotació de la caixa està per sobre de […] la posició del seu centre de gravetat, […] com en el sistema TALGO, o mitjançant gats […] que inclinen la caixa en funció del radi […] de curvatura i de la velocitat (per mitjà d’un moviment d’inclinació activa, com en el sistema FIAT).\nA més dels trens regulars i vagons- llitera, RENFE va inaugurar el 1992 el tren AVE (ALTA VELOCITAT ESPANYOLA), un tren d’alta velocitat que uneix Madrid i Sevilla en […] tres hores, així com diversos trens especials, [. ..] incloent el TALGO d’alta velocitat, […] particularment interessant per als turistes.\nEl material radioactiu pot ser tal · li o sestamibi.\nTalgo és una companyia espanyola […] productora de material ferroviari amb una dilatada trajectòria com a fabricant de trens d’alt rendiment.\nLes sabates Rubidi, Lantani, Talio, Escandi i Iridi, homologats segons les normatives espanyoles i europees en la categoria S1P, estan fabricats segons el sistema tradicional de calçat esportiu, l’anomenat […] muntat-pegat.\nQue continguin arsènic, mercuri, tal·li o les seves barreges, dels tipus […] utilitzats per a l’extracció d’arsènic o d’aquests […] metalls o per a la fabricació dels seus compostos químics\nIdeal per a terres d’exterior i molt semblant a la fusta de Talí.\nOperadors de menor grandària però actius en els mercats […] europeus són CAF, TALGO i Vosslogh.\nEls trens de passatgers, que en l’actualitat han d’esperar dues hores i mitja a la frontera mentre es canvia el carretó, passaran […] d’un ample a un altre sense aturar-se i […] a més el mecanisme de TALGO és cinc vegades més […] econòmic que el sistema de carretons especials.\nLa prova de […] esforç amb tal·li és un mètode […] imagenológico nuclear que mostra què tan bé flueix la sang cap al múscul […] cardíac, tant en repòs com en activitat.\nRealitats com el Talgo Madrid-París […] o les línies d’alta velocitat, que gaudeixen d’una extraordinària acollida entre els […] ciutadans espanyols, testimonien aquest amor i obertura a la modernització del ferrocarril.\n74 Zinc, […] cadmi, plom, coure, tal · li, níquel, cobalt en mostres d’aigua\nEl metge o la infermera injectaran […] una petita quantitat de material radioactiu, com el tal · li, via intravenosa cap al seu torrent sanguini.\nEls elements mecànics els produeixen dos fabricants espanyols, Construccions i Auxiliar de […] Ferrocarrils (des d’ara, […] «CAF») i Patents Talgo (en endavant, «Talgo»), així com el [.. .] fabricant suís Stadler Rail AG (d’ara endavant, «Stadler»).\nTALGO està negociant un contracte […] amb RZhD per al subministrament de quatre unitats del seu tren-hotel per a la ruta Moscou-Berlín.\nA més, el programa acadèmic teòric es complementa amb visites tècniques a fabricants i explotadors ferroviaris de […] primera índole (RENFE, TALGO, etc.)\nGammagrafia: s’injecta […] material radioactiu (com el tal·li) en una vena i es ressalten […] les àrees amb disminució de flux.\nCalçats Parets introdueix per […] […] primer cop la moda esportiva en el mercat de la seguretat laboral amb cinc noves referències dirigides a arquitectes, enginyers, encarregats d’obra, etc. Es tracta dels models Rubidi, Lantani, Talio, Escandi i Iridi.\nRecentment RZhD ha anunciat el seu interès en la […] compra del sistema de canvi automàtic […] d’ample de via de TALGO, que s’utilitzarà per a […] el canvi ràpid de l’ample rus (1.520 [. ..] mm) a l’europeu estàndard (1.435 mm).\nEscàner nuclear – S’injecta […] material radioactiu (com tal·li) dins d’una vena i […] s’observa mentre és absorbit pel múscul cardíac.\n2.112 Mercaptans i tioéteres 2.113 Talio o els seus compostos\nA1010 i A1030 (només els incisos corresponents al […] arsènic, al mercuri i al tal·li)


Com es gestionen els casos Covid a les escoles? - femsantandreu.cat\nPublicat per Fem Sant Andreu el 25 de setembre de 2020 25 de setembre de 2020\nDes de Fem Sant Andreu a part de tenir l’objectiu d’ajudar als santandreuencs i millorar la seva qualitat de vida a través de la nostra tasca a l’Ajuntament, també volem informar i posar llum en aquells temes que més inquieten a les veïnes i veïns de Sant Andreu, perquè només amb informació es combat la por, les mentides i la inseguretat.\nAvui us volem explicar i aclarir com es gestionen els casos covid als centres educatius.\nAmb relació a un cas sospitós\nTal com descriu el “Protocol de gestió de casos als centres educatius”, i que està en contínua revisió, un cas sospitós (aquell que té simptomatologia i a qui se li ha demanat una PCR) ha de fer aïllament domiciliari, mentre està a l’espera del resultat de la prova. També han de quedar-se a casa els germans escolars o convivents que treballin en un centre educatiu. La resta de convivents que no treballin en cap centre escolar, no tenen indicat fer un aïllament preventiu i poden anar a treballar prenent les mesures adequades, de la mateixa manera si hi ha germans grans que no estudiïn en centres educatius.\nAmb relació a persones que estiguin a l’espera d’una PCR de cribratge\nAmb relació als contactes estrets del grup de convivència estable\nTampoc no han de fer confinament preventiu els contactes estrets del grup de convivència estable (GCE) mentre el cas sospitós estigui a l’espera del resultat de la prova. Tots els contactes estrets d’un cas positiu tenen ndicació de fer-se una prova PCR de cribratge i de fer la quarantena. D’entrada, es consideren contactes estrets d’un cas positiu aquelles persones que formen part d’un grup de convivència estable. Fora d’aquest grup, caldria que es donés un contacte sense mascareta, durant més de 15 minuts i a menys de dos metres de distància. Així, per exemple, el professorat o altres professionals que no són els tutors o tutores del grup (i per tant, no pertanyen al GCE), no es consideraran contacte estret sempre que s’hagin mantingut les mesures de protecció recomanades. Des d’un punt de vista mèdic, els casos que han passat la malaltia en els darrers 6 mesos (amb documentació confirmada) no estarien obligats a dur a terme quarantenes. Ara bé, cada centre ha de decidir si, per motius pedagògics, aquell alumne o alumna ha de restar fent la quarantena amb la resta del grup o, si bé, és preferible que segueixi assistint al centre incorporant-se a un altre CGE.\nActuacions del centre educatiu davant d’un cas positiu en un grup de convivència estable\nEn el marc de la cerca activa de casos, i tal com marca el protocol de l’Agència de Salut Pública de Catalunya, cal fer una prova PCR a tots els contactes estrets dels casos positius. Per facilitar la recollida de mostres en l’àmbit educatiu, per evitar que cada família hagi de demanar hora per fer la prova i per evitar la sobrecàrrega dels centres d’atenció primària, sempre que sigui possible, una unitat mòbil es desplaçarà a l’escola a fer aquestes proves:\nSi la confirmació del cas positiu és durant l’horari escolar, el GCE ha de romandre al centre educatiu fins acabar la jornada lectiva, i es prioritzarà l’organització d’un equip mòbil per fer les PCR al centre educatiu. El grup estable ha d’acabar la jornada lectiva amb normalitat, sempre mantenint les mesures de seguretat i evitant el contacte amb la resta de grups de convivència estable. Un cop finalitzada la jornada lectiva, els i les alumnes del GCE i els altres possibles contactes estrets del cas positiu, han de retornar directament (sense extraescolars) als respectius domicilis per iniciar la quarantena. Si no s’hagués pogut fer la presa de mostres per part de la unitat mòbil aquell dia, s’indicarà com fer la PCR als alumnes.\nSi la confirmació del cas positiu es produeix fora de l’horari escolar, la resta de membres del GCE han d’anar al centre educatiu en la jornada lectiva següent per dos motius principals: organitzar la realització de la PCR als contactes estrets i rebre les instruccions necessàries per tal de seguir l’activitat lectiva durant la quarantena. Si la\nPCR no es pogués fer al centre educatiu, cal indicar on es farà. Abans i després de fer la prova PCR, els i les alumnes no podran fer altres activitats fora del centre educatiu.\nSi la confirmació del cas positiu es produeix en les hores prèvies a l’inici de la jornada lectiva, els membres del grup estable de convivència podran iniciar la jornada a l’espera de la realització de la prova PCR al centre, sempre mantenint les mesures de seguretat i evitant el contacte amb la resta de grups de convivència\nEn cas que la confirmació es produeixi en cap de setmana, la direcció del centre educatiu ha de comunicar a les famílies dels contactes estrets on es faran les proves PCR i totes les indicacions per fer la quarantena, que ha de començar el mateix cap de setmana. Cal indicar, a l’alumnat, l’hora a la qual han d’acudir al centre educatiu el següent dilluns amb les dues finalitats del punt anterior. Si la PCR no es fes al centre educatiu, sinó que es fes a un punt centralitzat, també cal indicar-ho.\nÉs important també remarcar que no es requereixen fer proves PCR per retornar a l’escola\nni tampoc certificats mèdics. No aporten valor afegit, a banda que l’atenció primària té una\ncàrrega important i és cabdal que entre tots en tinguem cura.\nACCÉS A L’INFORMACIÓ. Si voleu conèixer les dades sobre la covid-19 als centres educatius, cliqueu aquí damunt.\nLes fonts d’aquesta informació és del Departament d’Educació i del Departament de Salut de la Generalitat de Catalunya.


25 mayo, 2017 25 mayo, 2017 ~ relatsbreus\t~ 4 comentarios\nQue et dic que no, que això no és gens segur. El món allà fora és molt més complicat del que penses, està ple de desenganys, de perills, d’aventures que no voldràs viure, està ple de gent que no et vol bé i d’animals perillosos. Està ple de llocs foscos, lletjos, horribles, amb gent fosca i dolenta.\nQue et dic que vinguis amb mi, que jo et prometo cuidar-te, que no et passarà res i que et donaré tot el que necessitis. Que et dic que confiïs en mi, que et deixis cuidar, que jo et donaré tot el millor i et faré viure com una senyoreta. Que ho tindràs sempre tot fet i tot el que vulguis quan vulguis.\nQue et dic que et treguis aquesta idea del cap. De petita ja donaves el cant, ja es veia que no erets una nena com les altres, que no deies que si a tot i feies sempre cas. Aventurera havies de sortir! Perquè no pots ser com les altres? Sigue leyendo →\n2 enero, 2017 ~ relatsbreus\t~ 1 Comentario\nÉs de nit, i ho veig tot molt fosc. És de nit i és quan apareixen tots els malsons. Quan la realitat esdevé un caos i Sigue leyendo →\nUna inundació a Java\n21 octubre, 2016 21 octubre, 2016 ~ relatsbreus\t~ 6 comentarios\nI plovia, plovia i plovia, i ningú sabia perquè, però seguia plovent sense cessar. Els homes del temps ja no sortien perquè no sabien que dir, les botigues de paraigües ja havien tancat per falta d’existències, la gent tenia peixos nedant pel menjador, els gats no baixaven de dalt l’armari, els nens jugaven a Sigue leyendo →\nBufa les espelmes\n5 octubre, 2016 5 octubre, 2016 ~ relatsbreus\t~ 4 comentarios\nBufa les espelmes i demana un desig, ella sempre desitja ser feliç. I avui ho és. És el seu dia, i gaudeix de les persones que té al costat, de les persones que ella ha volgut que avui hi siguin. Els mira a tots, els memoritza com una fotografia. Una nova instantània per guardar a la seva caixeta de Sigue leyendo →\n20 septiembre, 2016 5 octubre, 2016 ~ relatsbreus\t~ 11 comentarios\nI com cada matí, ella s’aixeca. I té la sensació d’estar vivint un caos. De que la seva vida sencera és un autèntic caos. Talment com si d’una granja caòtica es tractés, on cap dels animals canta a l’uníson. On no hi ha ordre. Com si cada animaló perdut i abatut es tractés d’un dels seus pensaments. No es deixen\n2 septiembre, 2016 5 octubre, 2016 ~ relatsbreus\t~ Deja un comentario\nRecordes, quan semblava que tot anava a la deriva? Recordes, quan pensaves que tot estava perdut? Quan et senties arrossegat per una gran onada, quan ja et vas resignar a pensar que no hi havia res a fer.\nVas sentir com la marea se’t emportava, senties que ja no podies fer res més, et senties perdut entre el no res. Ja no hi tenies res a perdre, perquè Sigue leyendo →\nElla s’ha fet un castell al seu voltant. S’ha dit mil i una vegades que ell no val la pena. S’ha donat mil i un arguments en contra de fixar-se en ell. S’ha imaginat el seu futur de moltes maneres diferents i se les ha manegat perquè el final sempre acabi tot malament. Inclús ha buscat les coses bones i ha buscat la manera de convèncer-se\nRafel en El cavaller irritant\nrelatsbreus en El cavaller irritant\nElfreelang en El cavaller irritant\nXeXu en Autumn Rhythm


Exposició “Retrats d’ara i d’abans” - Illa Carlemany\nExposició “Retrats d’ara i d’abans”\n28 juny, 2021 - 4 juliol, 2021\nGrup de Folklore Casa de Portugal.\nDel 28 de juny al 4 de juliol.\nEl Grup de Folklore Casa de Portugal presenta, amb motiu de les celebracions del seu 25è aniversari, l’exposició fotogràfica “Retrats d’ara i d’abans”. Les fotografies, realitzades pels membres de l’entitat cultural al Museu Etnogràfic Casa Cristo (Encamp), Museu Casa d’Areny-Plandolit (Ordino) i Museu Casa Rull (la Massana) i que es poden veure a la planta baixa del centre comercial, són un viatge per les vivències dels nostres avantpassats, demostrant que les cultures, encara que diferents, tenen característiques que ens uneixen.\nLes escenes recreen moments de la vida quotidiana del poble del nord de Portugal a la primera meitat del segle XX. El vestit tradicional portuguès s’ha enquadrat en l’arquitectura dels tres espais museològics del Principat, portant el visitant a recordar les vivències dels seus avantpassats en activitats com l’elaboració del pa, el tast de vi de la nova anyada o el moment de vestir la núvia, entre d’altres.\nStart: 28 juny, 2021\nEnd: 4 juliol, 2021\nVine a veure’ns aquest pont de Sant Joan!Fem dotze anys!


Figueres tanca un acord per aprovar els pressupostos del 2018 - El Gerió Digital\nL'alcaldessa escapa a una possible moció de confiança\nL'alcaldessa de Figueres, Marta Felip, i el tinent d'alcalde i regidor de Tresoreria Jordi Masquef © ACN\nD'anunciar que si no s'aprovaven se sotmetria a una qüestió de confiança a aconseguir una àmplia majoria. L'estratègia dels pactes li ha funcionat a l'alcaldessa de Figueres, Marta Felip, i ha permès que el pressupost per al 2018 s'hagi aprovat inicialment sumant fins a 12 vots a favor. Als cinc de l'equip de govern del PDeCAT s'hi han afegit els tres d'ERC, el del PP i els dels regidors no adscrits Núria Galimany, Manuel Toro i Diego Borrego.\nMarta Felip els ha volgut agrair a tots ells que hagin anteposat "el realisme" i el sentit de ciutat per damunt de les ideologies. "Justament, la diversitat de Figueres i la fragmentació que hi ha al ple municipal ens obliguen a recollir aportacions de tothom; però això, posicions polítiques antagòniques, en aquest cas, sumen per afavorir que la ciutat avanci", ha subratllat l'alcaldessa.\nPrecisament, la portaveu d'ERC, Agnès Lladó, ha insistit també en aquesta idea durant la seva intervenció. Lladó ha admès que el pressupost per al 2018 no és el que els republicans haurien fet si governessin, però també ha volgut deixar clar que el seu "sí" és un vot a favor "dels figuerencs", perquè la ciutat "no quedi aturada".\nA més, al mateix ple extraordinari, ERC ha aconseguit tirar endavant dues esmenes als comptes municipals. La primera permetrà destinar 25.000 euros per impulsar uns pressupostos participatius exclusius per als joves, i la segona servirà per redactar el projecte perquè la ciutat disposi d'una oficina local de formació i innovació.\nEls dos exregidors d'Unió, Núria Galimany i Manuel Toro, han subratllat que el pacte que han subscrit amb el PDeCAT per als pressupostos també té al darrere "un acord ètic a favor de la bona governança" de la ciutat. Entre d'altres, Toro ha desgranat que aquest "full de ruta" inclou impulsar pactes de ciutat en matèria d'educació o per combatre la pobresa, i tirar endavant "projectes estratègics" com un viver destinat a emprenedors.\nUn 'Sí' a darrera hora\nTot i que tant la regidora del PP com l'edil no adscrit Diego Borrego havien anunciat que s'abstindrien, a darrera hora han modificat el sentit del seu vot. Tots dos han acabat donant suport als pressupostos, destacant que el PDeCAT s'hagi avingut a incloure-hi algunes de les seves propostes.\nBorrego ho ha exemplificat amb actuacions urbanístiques com la partida que permetrà eixamplar voreres al carrer Migdia. Maria Àngels Olmedo, per la seva banda, ha esmentat les millores que es faran a l'aparcament de l'esplanada del Castell de Sant Ferran o el nou "bus llançadora" que enllaçarà el Museu Dalí amb la fortalesa militar.\nEl suport als pressupostos, però, no ha estat unànime a tota l'oposició. Tant la CUP com el PSC i Cs hi han votat en contra. La portaveu dels cupaires, Natàlia Sánchez, ha lamentat que la partida destinada a Serveis a les Persones, que suma 16 MEUR, es mantingui invariable d'un any a l'altre.\n"Quan Figueres és un dels deu municipis catalans que té més risc d'exclusió social, que s'aposti per la congelació ens sembla impensable; per això, no podem avalar aquesta política continuista", ha dit. De totes maneres, Sánchez tampoc ha tancat la porta a modificar el vot quan els comptes municipals s'aprovin de manera definitiva, si l'equip de govern s'avé a negociar millores en aquestes partides.\nQui sí que s'ha situat a les antípodes del PDeCAT ha estat el socialista Pere Casellas. Durant la seva intervenció, Casellas ha dit que no havia vist "un interès clar" del govern per pactar amb ells els pressupostos. Sobretot, després que ara fa gairebé un any, el pacte que tenien PSC i PDeCAT arribés a fi.\n"Parlar amb nosaltres hauria reflectit una mica l'actitud dialogant que ens van dir que volien tenir quan el govern es va desfer", li ha criticat al PDeCAT. Pere Casellas també ha dit que, tot i que estan d'acord amb les inversions, ells les haurien prioritzades diferent. I sobretot, allò que haurien prioritzat seria la connexió de la ciutat amb l'estació del TAV, per relligar el sector oest de Figueres amb el centre.\nPer la seva banda, el portaveu de Cs, Héctor Amelló, ha fet una esmena a la totalitat dels pressupostos. Amelló ha dit que els comptes per al 2018 arriben després "d'un panorama de promeses incomplertes" per part de l'equip de govern i ha lamentat que el comptes municipals no incloguin "un pla integral per al barri de Sant Joan i tota la zona oest de la ciutat". Per últim el portaveu de la formació taronja també ha criticat que, durant aquest any, el PDeCAT hagi fet servir l'Ajuntament com a plataforma "per expressar la seva ideologia" –en referència al procés- i que hagi "menystingut" molts figuerencs.\nCompromís d'Esquerres s'absté\nPer últim, el regidor de Compromís d'Esquerres, Òscar Vergés, s'ha abstingut. Vergés ho ha justificat dient que no volia "obstaculitzar" la ciutat perquè aquest 2017 "ja ha estat un any perdut". Però també ha dit que, per altra banda, ha trobat a faltar "manca d'informació" en alguns punts del pressupost, com ara la voluntat per impulsar una tarifació social (que afavoreixi els més desafavorits).\nEl pressupost de Figueres per al 2018 s'ha aprovat inicialment per dotze vots a favor, set en contra (perquè el regidor socialista Cesar Barrenechea no ha assistit al ple) i una abstenció.


Ecografia de mama - Clínica Soriano\nL’ecografia de mama s’utilitza per a diferenciar nòduls o tumors que poden ser palpables o aparèixer en la mamografia. El seu principal objectiu és detectar si el tumor és de tipus sòlid o líquid per a determinar la seua benignitat.\nLa majoria de les dones sap que a partir d’una determinada edat és molt important realitzar-se revisions periòdiques de mama. La prevenció sempre juga un paper destacat, però hi ha malalties que es poden detectar a temps amb la localització de l’existència de cèl·lules canceroses i posar un ràpid tractament canvia per complet l’evolució d’aquestes. Això ocorre, per exemple, en el cas del càncer de mama. A més de l’exploració que els ginecòlegs realitzen en consulta, també són fonamentals les proves diagnòstiques com a mètode de garbellat, per a conèixer si tot està en perfectes condicions o cal alertar-se per algun motiu. Les més comunes són l’ecografia de mama i la mamografia.\nL’ecografia de mama és una prova que examina els sins mitjançant ultrasons. A través d’un xicotet aparell, denominat transductor, el metge pot veure la imatge de les mames de la pacient. Per si sola, aquesta prova no sol manar-se com a test per a la detecció del càncer, sinó com a complement. No obstant això en dones amb mames denses, amb menys teixit adipós, la inclusió d’una ecografia en el protocol millora la detecció d’aquesta malaltia. Es tracta d’una prova indolora que no necessita cap preparació.


Eixam d'amics de la Joana Raspall: L'acte del centenari a El PUNT/AVUI\n“Aquests actes els fem perquè la gent amb dubtes tingui referents, miralls, punts de llum com Joana Raspall.” El president Artur Mas es referia així a l'escriptora en un homenatge ahir al saló Sant Jordi del Palau de la Generalitat, que va aplegar mig miler de persones. Va ser l'acte principal del centenar d'activitats que s'organitzen enguany amb motiu de l'Any Joana Raspall, i que ahir coincidia amb els cent anys del naixement de l'escriptora, poetessa, filòloga i bibliotecària. Tota la xarxa de biblioteques (Generalitat, Diputació i Ajuntament de Barcelona) va promoure també ahir la lectura continuada de poemes seus.\nJoana Raspall no va poder assistir finalment a l'acte, perquè fa dues setmanes va tenir un accident domèstic i encara s'està recuperant. El seu nét, Ernest Cahué, va rebre de mans d'Artur Mas la Medalla Centenària que atorga la conselleria de Benestar i Família, i va dir, de part de l'autora: “En aquest país només tots junts anirem endavant” i “Desitjo que us estimeu i feu de Catalunya una terra estimada i un país normal”.\nL'acte va començar gairebé a tres quarts de vuit del vespre amb el saló Sant Jordi ple a vessar, i dues sales més habilitades amb imatges de vídeo en directe, per donar cabuda a tots els assistents. Carme Arenas, comissionada de l'Any Joana Raspall i presidenta del PEN català, va fer un repàs de la trajectòria de l'homenatjada i en va destacar “la immensa vocació de servei” a la comunitat i el “domini absolut de la llengua en tots els seus registres”. També va lloar la seva obra per a infants i els diccionaris que va publicar.\nUn vídeo amb la participació de destacades personalitats del món de la cultura va aprofundir en la tasca ingent que ha fet Joana Raspall al llarg de gairebé vuitanta anys, que va des de la producció literària, els treballs filològics i la promoció de la literatura catalana fins a les classes clandestines de català en l'època més fosca del franquisme. També va recordar paraules seves, com: “M'estimo els mots perquè hi ha l'ànima de tota la gent.”\nL'alcalde de Sant Feliu de Llobregat, Jordi San José; la consellera de Benestar i Família, Neus Munté, i l'escriptor i poeta Feliu Formosa també van parlar de l'obra, la personalitat i l'aportació a la cultura catalana de Joana Raspall. Formosa va recordar versos com “Respira fort, que l'aire és teu / i l'aire i tot et poden prendre”. Artur Mas, l'últim a parlar, va destacar que “al llarg de cent anys, Joana Raspall ha viscut dues dictadures, dues guerres mundials i una guerra civil; les persones que en aquestes condicions no han llançat la tovallola es mereixen un reconeixement, són un far que il·luminen els altres”. L'acte es va tancar amb el cor infantil Tic Tac i tots els assistents cantant l'himne nacional de Catalunya.


Rivera intenta convèncer Sánchez de que permeti un govern del PP en un article a El País\nEl grup mixt proposa de seure al centre del congrés espanyol\tEl grup mixt proposa de seure al centre del congrés espanyol\nEl PP sotmetrà a votació les condicions de Ciutadans dimecres vinent\tEl PP sotmetrà a votació les condicions de Ciutadans dimecres vinent\n'Moltes vegades ens toca escollir entre la solució dolenta i la menys dolenta', diu el líder de Ciutadans\nEl candidat de Ciutadans, Albert Rivera, demana al PSOE que no es desentengui de la situació política i permeti que ‘la legislatura i el país es posin en marxa’. En un article publicat a El País, Rivera evoca els anys de la transició espanyola i adverteix que del moment actual depèn demostrar si la democràcia a Espanya ha estat un oasi o el començament d‘‘una sòlida etapa de grans consensos, d’estabilitat i de progrés que avui perdura’.\n‘M’agradaria que se sumessin al nostre sentit d’estat. En política, com en altres facetes de la vida, moltes vegades ens toca escollir entre la solució dolenta i la menys dolenta. Els espanyols no han volgut que el canvi arribi al govern d’Espanya encara, però ha arribat al Congrés, i des d’una oposició responsable i no populista, tant el PSOE com Ciutadans podem desenvolupar un paper clau per a l’estabilitat i el progrés d’Espanya’, diu Rivera en el text.\nSegons Rivera, un govern en minoria del PP, PSOE i Ciutadans podrien exigir, segons diu, les reformes, la regeneració i el control a la corrupció que mai ha volgut fer el PP.\nEl líder de C’s fa valdre l’acord al qual el seu partit i el PSOE van arribar la passada legislatura i que, segons assegura, des del PP van criticar sense haver-lo llegit fins avui. A més, reconeix la valentia del candidat socialista, Pedro Sánchez, d’acceptar llavors la tasca d’intentar formar govern.\nTot i això, posa en relleu que, en el nou escenari que van construir els resultats del passat 26 de juny, obliga el PSOE a prendre una decisió important pel partit i pel país, i els fa un prec: ‘reflexionar sobre el paper que volen jugar en aquests moments decisius per a Espanya’.\n‘No és moment de desentendre’s d’Espanya, és moment de preocupar-se i ocupar-se més que mai, per redreçar el rumb perdut en l’última dècada, i aconseguir que els ciutadans pensin un altre cop que la política i els polítics no som el problema, sinó part de la solució’, conclou en el text.


ESTAT CATALÀ: de novembre 2010\nSí a la independència: la volem, és possible i la farem\nDesprés de la sentència del Tribunal Constitucional contra l’Estatut hem constatat que Catalunya, dins d’Espanya, no té futur i avui es troba en una situació límit. Les famílies catalanes s’estan empobrint perquè patim l’espoli fiscal més gran del món, quantificat en 22.000 milions d’euros que cada any Espanya ens pren. Seixanta milions diaris. Tres mil euros per català i any. En la situació autonomista actual, Catalunya no pot decidir el seu futur per capgirar aquesta situació adversa. Prou de promeses inviables. Prou de mentides. Prou d’enganys. L’única possibilitat de sortir de la crisi democràtica, moral, política i cultural és amb una declaració d’independència -que ja ha estat avalada per la comunitat internacional i pel Tribunal Internacional de Justícia- que comporti la creació d’un estat propi que defensi els interessos de Catalunya. I és l’única fórmula que depèn de la voluntat de totes i cadascuna de les persones que viuen a Catalunya. De tothom, sense exclusions de cap mena. Sense trencar lligams sentimentals amb cap territori del món.\nVolem una Catalunya lliure, rica, plena, joiosa, orgullosa del seu passat, del seu present i del seu futur. SI es compromet a acabar amb el mal record del passat d’una regió empobrida per fer de Catalunya el quart estat més ric de la UE. Sabem com fer-ho. Solidaritat Catalana per la Independència es compromet a rellançar l’economia creant milers de llocs de treball; a gestionar els nostres impostos i decidir a què els dediquem; a crear beques-salari pels estudiants vinculades al rendiment acadèmic de 8.500 euros l’any per estudiant; a incrementar les pensions en 2.500 euros l’any; a realitzar polítiques de suport a la competitivitat i internacionalització de les nostres empreses i invertir en recerca, desenvolupament i innovació; a construir l’eix mediterrani ferroviari i gestionar els nostres ports i aeroports per ser una economia dinàmica; a incrementar el pressupost de la Generalitat en un 70 per cent i doblar el pressupost dedicat a polítiques socials (sanitat, educació, habitatge i benestar social). Tenim persones capacitades per assumir aquestes responsabilitats encaminades a millorar a vida dels catalans i les catalanes.\nLes persones que formem part de Solidaritat Catalana per la Independència tenim ben clara la resposta a tres preguntes bàsiques: Volem la independència? És possible la independència? Farem la independència? La resposta és sí. Un sí que ens han fet arribar milers de ciutadans arreu del territori en els darrers quatre mesos. Aquest sí clar i determinat cal traslladar-lo diumenge amb vots, amb escons, amb una força suficient al nostre Parlament on presentarem com a primer projecte de llei la Llei de declaració d’independència de Catalunya, el full de ruta per constituir l’Estat català i per organitzar el Govern de Catalunya per tal de fer possible la participació de l’Estat català en el si de la UE. Ho volem fer, sabem com fer-ho i ho farem. Cal que ens hi acompanyeu votant SI a la prosperitat de Catalunya.\n(Discurs d´en Joan Laporta, candidat de SI).\nPublicat per www.estat-catala.cat a 11:22 Cap comentari:\nCIUDADANOS: EL LERROUXISME FET PARTIT.\nEls Ciudadanos son un partit artificial que defensa només la persistència de la imposició de la llengua castellana a Catalunya. No hi ha cap discurs, no hi ha cap proposta, només l´actuació contra els independentistes per una part,i la defensa de la llengua (castellana)per una altra. Si els treuen d´aquí no saben què han de dir.\nPenosos els arguments: estan contra la identitat catalana i contra el que ells diuen "nacionalisme", només el català, no l´espanyol evidentment. Defensen signes identitaris espanyols com els toros o la "roja" i la relació cada vegada més forta amb Espanya (de dependència, sempre relacions de dependència).\nEl seu món comença i s´acaba a Espanya, més enllà no hi ha res.\nVolen el "bilingüisme" a Catalunya, però no a cap lloc d´Espanya. El Sr. Rivera és l´únic que pot emprar el català amb fluidesa, dels dirigents de Ciudadanos. Cap altre és capaç d´utilitzar el català normalment i després ens parlen de "bilingüisme", quan ells son la major part monolingües castellanoparlants.\nEl Sr. Rivera, a la taula de candidats d´ahir de TV3 ens va dir que els seus pares no son immigrants perquè son de Màlaga. Sr. Rivera: una persona és immigrant vingui d´on vingui, gairebé tots ho som. Aquestes tonteries només es diuen quan el mon comença a Espanya, s´acaba a Espanya i no es vol veure res més.\nLes coses no s´acaben aquí: el seu objectiu és "impedir que hi hagi un pacte independentista" al Govern de la Generalitat. No tenen cap projecte, el seu únic objectiu és impedir que els altres facin el seu projecte.\nAixò no és nou. Catalunya ja ha patit "individuos" d´aquesta mena al llarg de la seva història. El cas més semblant va ser el "LERROUXISME" on un "individuo" anava a parlar als treballadors amb un posat radical i "progressista". El Sr. Rivera fa el mateix amb seu posat "inconforme" i "progressista". A qui poden enganyar amb les pallassades d´anar amb poca roba o mig nus ?\nQue no enganyin a ningú: Ciudadanos no seria res sense el suport mediàtic d´alguns mitjans, el suport d´El Mundo va ser escandalós a les darreres eleccions, per exemple. Mai s´havia donat tant suport a un partit que no tenia cap representació parlamentària. A canvi de què Sr. Rivera ?\nLa crònica del debat televisiu d´ahir diu: Rivera i Sánchez-Camacho han fet part de les intervencions en castellà, han defensat un model bilingüe a Catalunya i trilingüe a l'escola, i han apostat per l'eliminació de les multes i sancions per la llengua. La resta dels candidats els han acusat de voler causar un model de segregació en l'educació.\nPerò mira quina casualitat, el mateix dia el diari El Mundo també sortia als mitjans de comunicació per una altra cosa publicada a Espanya:\nEl diari 'El Mundo' publica una esquela dedicada a Francisco Franco i José Primo de Rivera en motiu de l'aniversari de la seva mort, el 20 de novembre. L'esquela recordatòria l'ha contractat 'La Confederación Nacional de Combatientes' en motiu del 35è aniversari de la mort 'del Caudillo'.\nA Catalunya Lerrouxisme, allà "arriba Espanya".\nL´INDEPENDENTISME PREOCUPA A ESPANYA.\nSi algú té dubtes sobre l'ascens imparable de l'independentisme a Catalunya només ha de mirar la desesperació amb què el Partit Socialista i Partit Popular es miren aquestes eleccions. Ves per on, els dos partits que fins no fa gaire repetien a tort i a dret que l'independentisme és minoritari, ara resulta que els treu la son. Els socialistes, per un cantó, han creat un eslògan electoral que remarca que ells no són independentistes, cosa que vol dir que són espanyolistes. I els populars, per la seva banda, que també es caracteritzen per un espanyolisme contrastat, demanen el vot per frenar l'independentisme. Magnífic. És molt satisfactori veure'ls tan amoïnats. Amoïnats i descol•locats per l'evolució política de la societat catalana, que cada dia que passa és més conscient de la seva situació de fallida econòmica a causa de l'escandalosa espoliació fiscal que pateix, per part d'Espanya, i del perill de mort que amenaça la llengua catalana, que torna a ser perseguida pel PSOE i pel PP a través del Tribunal Constitucional espanyol i del Defensor del Pueblo.\nLa part més hilarant de la campanya del PP, tanmateix, és la que el seu número quatre per Barcelona, Pere Calbó, en una entrevista a Cugat.cat, resumia amb aquestes paraules: "Farem defugir el govern de vessants identitàries i el centrarem en els problemes reals". Sembla una frase del Polònia. Amb això, per bé que ja ho sabíem, el PP ens diu que tot allò que no li interessa ho considera irreal. I aleshores entra en la demagògia de considerar problemes reals temes com ara la qualitat de vida, el salaris, les pensions, les infraestructures, les escoles, els ambulatoris..., amb l'esperança que algunes persones poc reflexives no s'adonin que la solució a totes aquestes realitats passa per la independència del país i per la gestió dels 22.000 milions d'euros anuals que ara li són espoliats.\nFinalment, sobta que el PP digui que no considera un problema real el debat identitari. Sobta, perquè, si això fos així, ens hauria d'explicar com és que posa tanta energia a promoure els partits de "la roja", la selecció identitària d'Espanya, i a criticar la decisió del Parlament de Catalunya d'abolir les curses de braus. Si el PP està en contra de tots els debats identitaris, no només del català, com s'entén que el seu gran argument, per voler imposar les curses de braus a Catalunya, sigui el fet d'estar considerades la Fiesta Nacional espanyola? Això em recorda una frase que em deia sempre la meva mare: "Fill meu, abans s'agafa un mentider que un coix".\nPublicat per www.estat-catala.cat a 15:12 Cap comentari:\nALFONS LOPEZ TENA: Entrevistat a Regio 7\nAlfons López Tena forma, juntament amb Joan Laporta i Uriel Bertran, el "trio" de Solidaritat Catalana per la Independència a la llista barcelonina d'aquesta formació al Parlament de Catalunya. A poc més de 10 dies de les eleccions, el número 2 de SI contesta les preguntes dels lectors.\nSr. Alfons Lopez Tena, què cal fer a la Catalunya Central per poder veure TV Canal9 del país valencià? Reforçaran l´espai comunicatiu català arreu del territori de parla catalana? Llorenç Pujols\nNomés cal que funcioni l´emissió exterior de Canal9, que ells han suprimit. Sí que reforçarem l´espai cominicatiu català arreu dels Països Catalans\nUs n'adoneu que mai hi haurà independència perquè per tenir-la ha de votar tot el territori espanyol i el que esteu fent és enredar la gent fent-li creure que per a nosaltres sols l’aconseguirem?\nNo és cert, totes de les més del centenar i mig d´independències al món el darrer segle les han decidides i votades els que s´independitzaven. Som igual de macos que ells.\nBon dia sr. López Tena. A SI se l´acusa de no tenir projecte polític al darrere més enllà de la independència. Què pot dir a tota aquesta gent? Pot explicar algunes de les coses que tenen previstes si surten elegits?\nLlegeixi el manifest electoral a www.solidaritatcatalana.cat\nPer què no aneu tots junts per aconseguir la independència de Catalunya?\nPerquè som plantejaments diferents, tampoc van junts els autonomistes. Solidaritat Catalana per la Independència es presenta en coalició amb el PRC, els Verds-Alternativa Verda i el PSAN, mentre que Reagrupament i ERC no han fet cap acord amb ningú.\nSé què es viure en un país on hi ha dos nacionalitats, als Països Bàltics els russos estan marginats per les repúbliques bàltiques (Letònia, Lituània i Estònia), són en algunes ocasions el 60% de la població. Crec que una Catalunya independent seria molt semblant a qualsevol d´aquests tres països bàltics. Les relacions Catalunya-Espanya són això, relacions entre dos, la marginalitat de l´estat espanyol a nivell d´Europa històricament des del segle XIX ha jugat en contra dels interessos catalans\nNo hi estic d´acord, farem un Estat inclusiu sense cap discriminació per origen o llengua, a diferència de l´Estat espanyol actual\nBon dia senyor Tena. Penso que coneix molt bé la definició de coalició que és molt diferent de la simple fusió que van proposar a Reagrupament. No entenc perquè manté que l´oferiment a Rcat va ser una coalició si no ho va ser i perquè de forma sobtada vostè ha canviat els seus postulats sobre la independència, doncs fa poc defensava un referèndum i ara vol una declaració unilateral.\nVam proposar a tothom el mateix: que tots els militants de totes les formacions votessin per primàries les llistes electorals, i tots poguessin presentar les seves candidatures i votar-les, en lloc de designar-les de dalt a baix. Cap fusió. El PRC, els Verds-Alternativa Verda i el PSAN ho han acceptat, anem en coalició i no s´han fusionat.\nCanvio quan canvien les circumstàncies: el TC espanyol suprimeix la competència catalana en referèndums i tots els partits parlamentaris voten en contra d´una ILP per permetre recollir signatures per convocar consulta popular, i això fa inviable un referèndum sota la llei espanyola; i el Tribunal de Nacions Unides avala la legalitat de la declaració unilateral parlamentària de la independència de Kosovo. Jo, quan m´equivoco, rectifico. Vostè, què fa?\nBon dia Sr. López Tena, voldria saber els punts principals del seu programa, a part naturalment de proclamar la idependència, amb el que ja estic completament d´acord. També voldria que em digués què en pensen del les ´corrides de toros´ i dels famosos correbous. Per a vostès els animals tenen drets?\nHa llegit el nostre Manifest electoral? www.solidaritatcatalana.cat\nSr Alfons quants diputats creu que traurem?\nEn el cas de que SI entri al Parlament, què votarà si CIU proposa retirar l´impost de successions?\nVotarem sí a totes les rebaixes i supressions d´impostos, i no als recàrrecs fiscals i retallades de drets socials i sector públic: ja en paguem prou, que recuperin els nostres diners on són, els 22.000 milions € que cada any ens roba Espanya\nSr. Alfons, m´agradaria felicitar-lo per la seva valentia al marxar de CiU, on tenia el lloc assegurat, quan el partit es va treure la màscara i va votar contra la IP pel referèndum. Tot i això, a CiU encara hi queden forces independentistes. Creu que algun dia tindran la força suficient per fer virar el partit cap a posicions clarament independentistes? Molts ànims i a seguir treballant, nosaltres us esperarem aquest vespre amb el Kursaal ple de gom a gom!\nMerci. A CDC no hi ha cap democràcia interna, els militants no tenen cap poder de decisió ni podran mai canviar les posicions antiindependentistes de l´actual direcció.\nSr López Tena, quan va decidir que calia formar SI? Ho tenia decidit abans de la primera onada de consultes del 13-d?\nHo vaig decidir, junt amb Uriel Bertran, el 16 de juliol de 2010, que és quan li vam proposar i acordar amb Joan Laporta, un cop tant CDC com ERC voten en contra al Parlament de permetre recollir signatures per promoure un referèndum o consulta popular oficial.\nCom creu que afectarà o afectaria el fet de no poder sortir a les "rondes" informatives de Tv3? Creu que hi pot haver molts votants de SI gràcies a internet, i que ara per ara no surten a les enquestes?\nJa comptàvem amb el boicot informatiu dels mitjans on influeixen Godó i els altres partits, per això ens concentrem en actes presencials arran de terra, mitjans locals i comarcals, i internet.\nEliminareu aquest sistema de llistes tancades per les quals els partits polítics tenen segrestada la democràcia\nSí, establint districtes reduïts que permetin una relació directa elector-candidat i treguin poder a les cúpules dels partits en benefici del poble.\nQuants anys de vida li queda al discurs de "l'anar fent" de Convergència? No creu que tard o d´hora haurà de triar entre Independència Sí o NO? La feina de Solidaritat no hauria de ser, en part, desbrossar partits entre diverses aigües com CiU? Gràcies i ànims\nSe li esgotarà quan no obtingui res d´Espanya la propera legislatura, quan fracassi el seu projecte autonomista en liquidació.\nFalta recolzament per part dels Mitjans de comunicació? Es parla de Solidaritat tot el que creu que es mereix?\nNo cal recolzament, ens conformem amb que suprimeixin la censura.\nEl senyor Laporta entra amb mal peu, per culpa d´estar lligat anteriorment als colors del Barça? Sap que havia generat antipaties però, què ens en pot dir a favor?\nHaver fet el millor Barça de la història, i el més catalanista, i defensar la independència, és "mal peu"? Com era el peu amb que van entrar en política Mas, Montilla, Puigcercós, Carretero, etc? Què n´havien fet abans de tenir càrrecs públics? Quin van ser els seus èxits fora del sector públic, quin el seu mèrit?\nQuina serà la seva politica de rescat dels peatges de les autopistes que hi ha a la Catalunya central?\nRescatar els peatges costa uns 6.000 milions €, cosa que farem quan amb la independència recuperem els 22.000 milons € que cada any ens roba Espanya en impostos, i acabarem amb la sobrecàrrega de costos contra les empreses i els treballadors i contra la seva competitivitat que són els peatges. Recuperar un trimestre d´espoli fiscal ens allibera dels peatges.\nPublicat per www.estat-catala.cat a 12:28 Cap comentari:\nSAHARA OCCIDENTAL: DOS COOPERANTS DEMANEN AJUT INTERNACIONAL\n* · Una intervención inmediata del Consejo de Seguridad de la ONU para que garantice los Derechos Humanos de la población saharaui.\n* · La entrada urgente de la Cruz Roja Internacional para atender a las víctimas de la represión.\n* · Que la Comunidad Internacional condene el ataque violento de Marruecos sobre la población civil saharaui.\nVídeo de Antonio Velázquez e Isabel Terraza denunciando el genocidio escondidos en el Aaiún:\nTeléfono Barcelona: 933 106 904\nPublicat per www.estat-catala.cat a 23:27 Cap comentari:\nSAHARA OCCIDENTAL: LA REPRESSIÓ I LES MENTIDES DEL GOVERN MARROQUÍ.\nUn Govern agressor i imperialista (dirigit per un rei corrupte i molt ric)preten convéncer als mitjans de comunicació i l´opinió internacional de que la seva repressió contra la població d´uns Territoris Ocupats (segons l´ONU "Territoris pendents de descolonització") és justa i no es pdia fer altra cosa perque les víctimes e la repressió son "delinquents".\nA Europa ja ens sona massa aquest discurs del Ministre de "Comunicació" marroquí. Ja som una mica grandets tots plegats.\nEls governs imperialistes no fan mai cap autocrítica. Sort n´hi ha que hi ha joves amb una mica de criteri com els de "resistència saharaui", com veiem no els està protegint ningú ara per ara.\nQue farà ara el "Govern espanyol" ?\nSuposem que en compte de demanar comptes als seus amics "monarquics marroquins" el que faran serà repatriar als cooperants perque no hi hagi cap testimoni de la repressió sobre el terreny.\nLLIBERTAT PEL SÀHARA OCCIDENTAL.\nCOMUNICADO URGENTE DESDE EL AAIUN OCUPADO, SAHARA OCCIDENTAL\n19:58hr // 14 de noviembre de 2010\nPESE A LOS ESFUERZOS DIPLOMATICOS DE ESPAÑA Y LA EMBAJADA DE MEXICO EN RABAT nuestra seguridad todavía no ha sido garantizada.\nAyer sábado 13 de noviembre a las 17:45 hora del Aaiún, recibimos la primera llamada telefónica de la Ministra de Exteriores, Trinidad Jiménez, y hablamos de cómo gestionar nuestra salida del territorio de manera que garantice nuestra seguridad. No concretamos el modo, ella confirmó que volvería a llamar y estamos todavía a la espera de esa llamada.\nNunca hemos rechazado ningún soporte diplomático. Ante la propuesta consular de abandonar el territorio con la gestión del depositario de los bienes de España en el Aaiún, él mismo declaró en una llamada telefónica el día de ayer que no nos podía garantizar nuestra integridad.\nVerdaderamente sentimos que hay que dar prioridad mediática al sufrimiento de las miles de familias saharauis que en estos momentos están padeciendo un genocidio por parte del régimen de ocupación marroquí.\nAntonio Velázquez e Isabel Terraza\nL´OFENSIVA CONTRA CATALUNYA.\nReproduim un article d´en Victor Alexandre, d´aquesta setmana, que ha tingut una certa difussió, va bé llegir-lo.\n"En el cas de Catalunya i Espanya, només una de les parts és demòcrata, la catalana. L’altra és totalitària, arrogant i despòtica, i això complica les coses"\nPer sort, com dic, el procés és irreversible, però que sigui irreversible no vol dir que eviti mentrestant l’espoli que patim –60 milions d’euros cada dia– ni les infraestructures tercermundistes que tenim a causa de la manca d’inversió de l’Estat, ni la rapinya del nostre patrimoni cultural –l’arxiu Centelles, els béns del bisbat de Lleida, l’adquisició d’obres d’art, amb diners catalans, que van directament als museus madrilenys...– ni el sistema radial que fa de Madrid el centre neuràlgic de la vida catalana, ni el caràcter marginal de la nostra xarxa de comunicacions nacionals i internacionals, ni la imposició de la llengua espanyola, ni la dinamitació de la nostra convivència. La irreversibilitat de la independència de Catalunya no sols no evitarà tot això, sinó que ho augmentarà –ja està passant– amb l’objectiu d’afeblir-nos en tots els àmbits. Tanmateix, té una part bona. I és que ens adverteix que el temps va en contra nostra i que cada dia que romanem subordinats a Espanya és un pas més cap a la nostra desaparició com a poble.\nPublicat per www.estat-catala.cat a 10:34 Cap comentari:\nSAHARA OCCIDENTAL: DOS COOPERANTS DEMANEN AJUT INT...\nSAHARA OCCIDENTAL: LA REPRESSIÓ I LES MENTIDES DEL...


Inici > Visita Catalunya > > Montsià > Sant Carles de la Ràpita\nLES SALINES DE LA TRINITAT A LA PENÍNSULA DE LA BANYA\nLes salines de la Trinitat estan situades a la costa de dins de la península de la Banya. Sembla que ja s’explotaven en època musulmana i durant centúries van estar després vinculades a la família Oliver la qual s’encarregava de la seva explotació. L’explotació de les antigues salines fou substituïda per unes de noves que ocupen prop d’un miler hectàrees.\nA la costa de fora de la Banya i enfront de les salines trobem un dels fars que senyalitzen la presència de la petita península.\nCONVENT DE SANTA MARIA DE LA RÀPITA DE MONGES SANJOANISTES\nEls ordres militars són ordres religiosomilitars que es van crear a finals del segle XI per tal de anar a Terra Santa a protegir els pelegrins i també per lluitar contra aquest concepte tan ampli que es catalogava com els infidels.\nEls més importants són el templers, els hospitalers i els del Sant Sepulcre. Més tard van aparèixer el teutònics a Terra Santa i a la península els de Sant Jaume (Santiago), Alcántara, Sant Jordi d’Alfama o Calatrava.\nEls hospitalers d’Amposta compren el castell citat com castell de la Ràpita de Cascall, el territori i el monestir de la Ràpita l’any 1260 que pertanyia a Sant Cugat, el qual l’havia rebut de mans del comte Ramon Berenguer III l’any 1097, convertint-se en una compra molt important ja que sempre s’havia vist com una presència aliena dels dins context predominant dels hospitalers a la comarca del Montsià. Es coneix la gran activitat colonitzadora que va portar a terme Sant Cugat durant dècades, efectuant rompudes de terres, dictant cartes de poblament i construint sèquies..\nLa comanda hospitalera d’Amposta va establir una comunitat de monges sanjoanistes que provenien del monestir femení de l’ordre de Sant Joan de Jerusalem de Santa Maria de Sixena situat a Villanueva de Sigena (província d’Osca). Van patir diversos saqueigs de pirates, motiu pel qual van rebre el 1327 la protecció reial. El 1579 la constant inseguretat va fer que les monges es traslladessin a Tortosa.\nA les badies naturals dels Alfacs i el Fangar alberguen al seu interior les denominades muscleres, on es cultiven a les batees, musclos i ostres . És una important explotació de mol·luscs a partir de veritables granges marines que són avui en dia una molt important font econòmica. El visitant pot gaudir de propostes de visita amb degustacions de productes del mar, tot visitant les muscleres, la badia dels Alfacs i les Salines de la Trinitat.\nEs tracta d’una ruta guiada, navegant en vaixell per la costa de Sant Carles de la Ràpita, arribant a la Punta de la Banya i Barra del Trabucador (zona privilegiada per a l’avistament d’aus tant autòctones com migratòries) i creuant la Badia, arribarem a la batea anomenada La Caseta del Parrillo. Desembarcarem en aquesta plataforma on es realitza una explicació de la història, el cultiu i les fases de producció tant del musclo com de l’ostra, per a més tard realitzar la degustació, primer d’ostres i després de musclos, tot acompanyat amb cava.\nEdifici construït al segle XVIII destinat a ser un mirador sobre el mar, tot i que mai es va finalitzar. Es tracta d’un petit edifici circular amb obertures amb arcs de maó flanquejats per columnes. El projecte preveia la coberta amb cúpula. Avui en dia ha perdut la seva magnífica situació i la vista que des del lloc es tenia sobre tota la contrada degut que enfront s’hi va construir els edificis coneguts com el Grup Escola Vell. Està declarada des del 1982 Monument Històrico-Artístic.


A Kenya, un programa per a engegar micronegocis - Opus Dei\nA Kenya, un programa per a engegar micronegocis\nEl projecte TOT, “Trainer of Trainers”, ha permès a vuitanta dones del districte rural Ngarariga, a Kenya, engegar els seus propis negocis i fer front a les necessitats econòmiques de les seves famílies.\nIniciatives socials 08/07/2005\nFins ara s'han beneficiat de TOT un total de 465 dones a tres pobles: Ngong, Ngarariga i Riara. TOT surt endavant gràcies a 45 universitàries que presten la seva ajuda sota la supervisió de Mrs. Susan Kinyua, directora del projecte.\nEl 2003, amb l'ajuda de Kianda Foundation i de la Unió Europea, nasqué el projecte “Trainer of Trainer”, dirigit a formar universitàries aptes per a qualificar dones de l'àrea rural, amb l'objectiu final de fer que les segones puguin engegar micronegocis. “Es tracta que la dona sigui protagonista del desenvolupament econòmic”, explica Susan Kinyua. “Recordo una dona que quedà vídua, perdré tot, i va haver de deixar els seus fills amb la seva mare perquè no tenia on viure. Si estic sola, pensava, puc demanar recer en qualsevol part i manejar-me. A través del projecte ‘Trainer of Trainer’, aquesta dona ha pogut iniciar un petit negoci, ha aconseguit una casa i actualment viu amb els seus fills”.\nL'estructura de TOT beneficia tant les universitàries com les dones a qui es dirigeix. D'una banda, les estudiants assisteixen a un curs intensiu d'una setmana, durant el qual la directora del projecte exposa les circumstàncies de les dones a les quals atendran i els objectius que pretenen assolir. Després, continuen amb un període de preparació a través de sessions sobre el desenvolupament de la personalitat i sobre mètodes d'investigació. Durant aquest temps, les universitàries visiten les cases de les dones que han estat recomanades per l'Oficina local de Desenvolupament Comunitari.\nPer la seva banda, les 60 ó 70 dones que es beneficien cada any del pla atenen sessions de capacitació que imparteixen les universitàries. Al cap d'un mes, cada dona ha de preparar un projecte de negoci i planificar el seu desenvolupament, cosa que realitza amb l'ajuda de les estudiants. Després de posar-se d'acord sobre les despeses que cal afrontar per a començar el negoci, les futures empresàries reben la quantitat necessària, que procedeix de fons proporcionats per la Unió Europea, el “Institut zur Cooperation bei Entwicklungs-Projekten” i la Fundació Kianda. Durant 6 mesos, les universitàries continuen visitant totes les setmanes les microempresàries per a ajudar-les a resoldre els problemes que puguin sorgir. Els resultats, freqüentment positius, fan possible que les dones retornin cada setmana o mensualment un percentatge important dels diners que han rebut a l'inici del projecte, en molts casos el 20%.\nUn altre punt important del TOT són les lliçons sobre “Life Skills”. Es tracta de sessions sobre “l'art de viure” en sentit ampli, on es transmeten idees i consells per desenvolupar les habilitats i els talents propis en harmonia amb la part espiritual de la persona. Classes sobre virtuts humanes, com l'honestedat, l'alegria i l'esperit de servei, o consells per tenir cura del capteniment personal i la higiene social, formen part del programa, així com algunes nocions sobre etiqueta. Referent a això, assenyala Susan Kinyua: “El projecte incideix en tota la persona; les dones aprenen a fer millor ús de les coses, i com a conseqüència immediata creix la seva pròpia estima. Una alumna em va dir que tenia tanta por a fracassar si començava alguna cosa, que preferia quedar-se a casa, immobilitzada per la por. Ara, després de molt temps, diu que el seu marit la respecta, perquè ella està aportant quelcom important a la llar”.\nEl passat 22 de març va tenir lloc la cerimònia de clausura de l'última edició d'aquest projecte, en la qual Mrs. Regina Gitau, encarregada d'educació per a adults del districte de Kiambu, i Mr. Titus Katembu, de la Unió Europea, van lliurar certificats d'assistència a les 80 noves empresàries. Per a la majoria era el primer certificat que rebien en la seva vida. Ambdós funcionaris van agrair a les universitàries de Fanusi Study Centre el servei i la dedicació que han demostrat al llarg del programa. A més, van animar a les dones a continuar amb els negocis que havien començat i a millorar-los.\nLa festa acadèmica va finalitzar amb un pastís fet a Kibondeni College, un centre educatiu especialitzat en el sector de serveis que, igual que Fanusi, és una obra corporativa de l’Opus Dei.\n3. 21 idees per aprofitar la web de l'Opus Dei\n4. «Tere: Què fem en aquest embolic?»\n5. Us he anomenat amics (III): Dins d’un gran mapa de relacions\n6. Recés del mes de juliol\n9. Construir sobre roca una vida en parella\n10. Us he anomenat amics (IV): La millor assegurança de vida


Instal·lacions – Tanatori del Litoral\nEspais reservats, interiors i exteriors,\nd’ús exclusiu per les famílies.\nSales de vetlla amb espais privats.\nLes cinc sales de vetlla del Tanatori del Litoral disposen de tots els serveis -guarda-roba, lavabo, zona de descans i de càtering- en un gran espai interior privat per a l’ús de les famílies, amb llum natural i accés directe des de l’exterior. A més, cada sala compta amb una zona enjardinada i exclusiva per als usuaris, amb vistes al riu Besòs.\nL’equipament permet l’opció d’unir dues sales de vetlla per poder disposar de més espai si la família ho desitja.\nL’oratori, un gran espai per a la cerimònia de comiat\nTanatori del Litoral acull una sala àmplia multiconfessional, o oratori, perfectament condicionada per poder retre l’últim adéu a l’ésser estimat. Compta amb la tecnologia necessària per poder personalitzar al màxim el moment de la cerimònia, mitjançant la projecció d’imatges o vídeos, així com música en directe, entre altres opcions.\nTanatori del Litoral disposa d’un equip d’assessors per ajudar les famílies en l’organització del darrer comiat. En el cas d’optar per una cerimònia catòlica, el centre ofereix també la possibilitat de gestionar la presència d’un sacerdot\nUn espai pel descans de les cendres\nTanatori del Litoral disposa d’un servei complet d’incineració que inclou l’assessorament de personal especialitzat i un ampli catàleg de productes per al destí de les cendres.\nL’equipament acull també columbaris i un espai comunitari on poder espargir les cendres de l’ésser estimat. També existeix l’opció de custòdia de cendres durant el període de temps que la família necessiti\nMés de 100 places d’aparcament i zona verda\nAmb l’objectiu de facilitar l’accés a les famílies i de fer més confortable el procés de la vetlla al tanatori, l’equipament inclou un gran aparcament propi exterior, d’accés lliure i gratuït per a les famílies, amb més de cent places per a cotxes, motos i bicicletes. Es troba ubicat enmig d’un gran espai enjardinat que connecta amb totes les dependències del tanatori.\nSi ho prefereix, ompli aquest formulari i ens posarem en contacte amb Vostè\nEstic d’acord amb els termes i les condicions establerts en la Política de privacitat *\n© Copyright – Tanatori Litoral


L’Ajuntament de Reus defensa la seva actuació en l’enderroc de dues cases noucentistes | Reusdigital.cat diari de Reus. Notícies i actualitat del Camp de Tarragona\n28 de Febrer de 2021, per 'Tots21'/ GDDCT\nDetall d'una màquina usada en l'enderroc de la casa noucentista del carrer de Sant Llorenç\nL’enderroc de dos edificis noucentistes de Reus pel perill d’esfondrament que presentaven situats al carrer de Sant Llorenç i al passatge de l’Escorial (de propietat municipal), va ser denunciada el passat dissabte tant pel grup d’amics d’Unesco de Tarragona com pel president Quim Torra, a Twitter. Des de l’ajuntament de la capital del Baix Camp s’ha volgut sortir al pas d’aquestes crítiques precisant tres punts que explicarien la decisió.\nEl consistori recorda que "l’informe tècnic de l’arquitecte municipal diu que s’havia d’enderrocar per criteris de seguretat, pel risc d’esfondrament". A més, asseguren que l’edifici del carrer de Sant Llorenç "estava afectat pel planejament urbanístic des de fa anys i no tenia protecció patrimonial. No podia tenir cap altre ús, allà hi ha previst un carrer segons el planejament". Finalment, deixa clar que "el procediment ha seguit tots els tràmits necessaris i ha estat sotmès a informació pública amb el corresponent període d’al·legacions".\nedifici carrer Sant Llorenç\nJ. A. Carricondo 01 de Març de 2021\nInformes, normes i protocols!\nOn és el seny i el respecte? No cal tenir en conta tot l'anterior i tenir present que en un futur el personal vol reviure l'anterior i permet fer una ciutat molt més agradable! Les construccions actuals potser seran admirades després de 100 anys...\nJuan 01 de Març de 2021\nCuando se compró este inmueble es cuando se debería de hacer una buena actuación de reforma y no dejar morir por si solo para según los técnicos llevarlo a su situación actual,no se ha respetado el poco patrimonio que nos queda una lastima y medalla para los que han permitido su derivó


Cal Seixanta: Vespre\nEnvoltats de cerveses i de la fresca d'última hora, vas desgranant els detalls de les conquestes d'última hora. Una llista de supermercat, on no falten els congelats, els més frescos i els que comencen a assecar-se. Una enumeració monòtona que detalles amb la fredor d'una cadena de muntatge i que els altres escoltem mig divertits, mig espantats, vigilant de no congelar-nos amb la vora glaçada de les teves anècdotes. Quan arribem amb allò de "vaig estar tota la nit mentjant-li la boca" ningú no sap com acabarà la història, però cada cop es veu més clar que si això és el supermercat de l'amor tu ets el chopped dels sentiments.\nI a quant va els 100 gr.?\n4 de juliol de 2008 a les 22:54:00 GMT+1\ndepèn del cinisme... normalment, força barat\nl'amor pot trobar-se a qualsevol botiga o supermercat, només cal saber buscar bé\n9 de juliol de 2008 a les 16:45:00 GMT+1


Conquilla - Viquipèdia, l'enciclopèdia lliure\nPer a altres significats, vegeu «conquilla (esport)».\nCol·lecció de diverses conquilles\nUna conquilla o carculla és la closca o cobertura dura, rígida i exterior que posseeixen els exoesquelets dels mol·luscs. En els bivalves s'anomena petxina. Les conquilles són l'objecte d'estudi de la conquiliologia. Les petxines solen estar fetes de nacre, una barreja orgànica de capes de conquiolina, seguida d'una capa intermèdia de calcita o aragonita, i finalment una capa de carbonat de calci (CaCO3) cristal·litzat. De vegades es diu que les petxines contenen quitina, però aquest és un material que no té cap relació. Les petxines són molt duradores i romanen molt més temps que els animals de cos tou que les produeixen. En llocs on s'acumulen grans quantitats de petxines es formen sediments que poden convertir-se per compressió en calcària.\nConquilla de Strombus gigas\nEl nacre és segregat per unes cèl·lules ectodèrmiques del mantell de certes espècies de mol·luscs. La sang dels mol·luscs és rica en una forma soluble de calci, que es concentra fora del flux sanguini i es cristal·litza com a carbonat de calci. Els cristalls individuals de cada capa difereixen en la seva forma i orientació. El nacre es diposita de forma contínua en la superfície interna de la petxina de l'animal (la capa nacrada iridescent, també coneguda com a mareperla). Aquests processos proporcionen al mol·lusc un mitjà per allisar la mateixa conquilla i mecanisme de defensa contra organismes paràsits i deixalles nocius. Quan un mol·lusc és envaït per un paràsit o molestat per un objecte estrany que l'animal no pot expulsar, entra en acció un procés conegut com a enquistament, pel qual l'entitat ofensiva es veu embolicada, de forma progressiva, per capes concèntriques de nacre. Amb el temps es formen les perles, i l'enquistament es manté mentre el mol·lusc visqui.\nConquilles de bivalves\nEls bivalves (literalment "dues valves") cada valva és una part de l'esquelet exterior (la conquilla). Les valves estan unides en la seva part dorsal per una xarnera o lligament elàstic, que permet l'obertura i tancament d'ambdues parts. Les valves poden ser:\nEquilaterals: són aquelles que es presenten iguals a cada costat de l'eix central.\nEquivalve: aquelles que són d'igual forma i grandària.\nInequivalve: són aquelles que presenten formes diferents en un mateix organisme.\nSubquadrada: són de forma similar a un quadrat, trapezi o rectangle.\nLa conquilla dels mol·luscs gastròpodes està formada per una peça asimètrica enrotllada en espiral l'obertura quedarà cap a la dreta o cap a l'esquerra si s'observa la conquilla amb l'àpex cap amunt i l'obertura cap a l'observador. La majoria de les espècies de mol·luscs gastròpodes tenen una conquilla que s'obre cap a la dreta, mentre que a la resta d'espècies s'obre cap a l'esquerra. Es tracta d'un caràcter específic, tot i que dins d'una mateixa espècie, poden néixer individus amb aquest caràcter disposa al contrari, constituint rareses zoològiques.\nA Wikimedia Commons hi ha contingut multimèdia relatiu a: Conquilla\nhttp://www.conchologistsofamerica.org/theshells/ Arxivat 2012-04-08 a Wayback Machine.\nObtingut de «https://ca.wikipedia.org/w/index.php?title=Conquilla&oldid=28794690»


Inici > Restaurants > Versalles\nVersalles, centenari refugi d'oci de Barcelona amb cuina de mercat\nEncara queden locals a Barcelona dels que poden ser catalogats com "històrics", aquells que han sabut desafiar el pas del temps convertint-se en miralls de la societat del moment i en referents de la memòria col·lectiva. És el cas del Versalles, molt més que un bar a Sant Andreu: un punt de trobada de fins a cinc generacions que han viscut moments d'oci però també de transcendència política i social al llarg dels seus 100 anys de trajectòria.\nSituat als baixos d'un edifici modernista anomenat Can Vidal que es va construir l'any 1907, la primera referència històrica d'aquest bar la trobem el 1915, segons l'historiador Pau Vinyes. Era d'un anunci al programa de la Festa Major de Sant Andreu de Palomar en què es destacaven els bons àpats i banquets del Bar Petit Versailles, així com el fet que obria durant tota la nit. El nom era una clara referència a la seva estètica afrancesada. Durant la guerra, el local va ser col·lectivitzat i el soterrani que s'utilitzava com a magatzem va servir de refugi als veïns durant els bombardejos aeris que van assolar la ciutat el 1938.\nEl Bar Versalles l'any 1928. Foto de Lluís Batlle.\nDesprés del conflicte bèl·lic, la castellanització de tots els noms imposada pel franquisme va obligar a rebatejar el bar com Versalles, nom que s'ha mantingut fins avui. El local es va convertir en un oasi d'esbarjo on gaudir del futbol i les converses, cosa limitada als homes fins als anys 50, quan finalment es va permetre l'accés a les dones. Això sí, havien d'anar acompanyades pels marits i no va ser fins a la dècada posterior quan les més atrevides van començar a anar-hi soles.\nEn els 70, convivien els inspectors de policia, els capellans "progres" i els joves opositors al règim en un lleuger equilibri que es va trencar la nit del funeral per la mort de Salvador Puig Antich, celebrat a la parròquia de Sant Andreu de Palomar, quan els agents armats van entrar demanant la documentació als clients.\nGràcies a la família Hereu, però sobretot a Pere Hereu, el Bar Versalles ha estat i és una institució viva a Sant Andreu de Palomar, tot i el canvi de titulars. Pere Hereu es va desviure per dignificar un establiment que ha viscut situacions de tots els colors, on ha sabut lluir l'elegància de ser un local on no hi ha clients, sinó amics. Actualment, en Pere Riera i l'Albert Ballesta en són els nous propietaris i, coneixedors de la història del local, han iniciat amb molt bon peu la nova trajectòria del Versalles.\nDavant d'una efemèride com la de complir 100 anys, hem preguntat a en Pere Hereu com se sent, què suposa per a ell l'ofici de taverner i què pensa sobre la consecució de celebrar un segle de vida d'un local: "Em sembla que la meva solteria es deu en part a l'entrega a aquest bar. A aquestes quatre parets els vaig trobar alguna cosa... el Versalles va ser un bar de poble i encara conserva aquest encant. També influeix la figura del taverner, que ha de tener una paciència enorme, perquè al cap i a la fi és un servidor del poble. El meu pare sempre deia: 'Treballaràs quan els altres s'ho passin bé ". Però ha valgut la pena".\nEn les últimes dècades, el Versalles ha vist passar noms il·lustres de la política i la cultura catalana i la clientela habitual s'ha diversificat de tal manera que actualment hi conviuen avis, pares i fills. Després d'un petit parèntesi en què el bar va estar tancat, la seva reobertura ha portat un nou impuls i, a més d'oferir una cuina de mercat de qualitat, també es pot continuar la festa a la Sala Versalles, que ocupa l'antic espai del magatzem que va servir de refugi.\nAquesta Sala és un espai càlid i íntim, que acull diferents activitats tant els dies feiners com els caps de setmana. Destaca la programació de Jazz i Jam Sessions dels dijous, coordinades per l'escola Taller de Músics, així com classes de salsa i zumba els dilluns i una festa de ritmes llatins un diumenge al mes. També es fan concerts esporàdics els caps de setmana, presentacions de llibres i altres activitats culturals i fins i tot festes particulars. Un lloc polivalent obert a tothom que tingui una inquietud cultural o vulgui gaudir de l'oci a Sant Andreu.\nEl Versalles és un lloc amb moltes facetes. A més de gaudir d'una bona canya i xerrar tranquil·lament, també podem assaborir la seva cuina, amb un ampli assortiment d'entrepans, entre els quals destaquen els emblemàtics "Versalles" i "Versalles Club", plats combinats, bones i variades tapes i una sèrie de menús -diari, de cap de setmana, jove, lunch, premium ...-.\nEls dies de futbol, retransmissions dels partits a la pantalla gegant i, a la Sala Versalles, concerts, tallers de música, exposicions, subhastes d'art i tot allò que la pugui consolidar encara més com un lloc on gaudir de les nits d'una manera lúdica, original i diferent.\nDesprés d'un segle d'existència, el Versalles segueix amb la vocació de bon servei que l'ha caracteritzat des dels seus inicis, però renovant cada dia per continuar sent la memòria viva del barri de Sant Andreu: des del primer cafè del dia fins a l'últim ball de la nit. En paraules dels treballadors i la direcció d'aquest pirotècnic establiment: "Gràcies a tots i totes les persones meravelloses que han estat al nostre costat (...). Gràcies per ajudar-nos i ensenyar-nos a escoltar la memòria del vostre poble a través d'aquesta petita història que és el vostre bar, el Versalles! ".


MANRESA SALA STROIKA 22:00 h.\nQuè passaria si pugessis un vídeo a les xarxes i es fes viral? Si tens sort pot ser que fins aconsegueixis triomfar en la música. 'Tu historia y la mía', la cançó amb la qual l'artista emergent Hens va fer el seu salt a la fama. Un vídeo enregistrat a casa i amb el mòbil, que va penjar a Instagram i ho va petar.\nA Antonio Hens, un segovià que avui s'ha convertit en la gran promesa de l'indie pop urbà. Impulsiu, caòtic i familiar, així és com es defineix l'artista emergent. La seva cançó 'Batmóvil (remix)', al costat de Pole i Funzo & Baby Loud, és potser el seu major èxit, ja que acumula més de 10 milions de visites.\nCançons i col·laboracions com 'Otra ronda más' al costat de Belén Aguilera, 'Tal cual' amb l'artista Pole, 'De Nuevo' amb Recycled J, o el remix 'Quedar Pa Joder' amb Despistaos, són uns altres dels seus grans èxits. A més, l'artista ha tret nombrosos singles com 'Intoxicao', 'Millones', 'Llámame', 'Solito', 'Tóxica' o 'Fácil'.\nA 2021 va estrenar el seu àlbum 'Hensito', amb el qual va realitzar un intens viatge al pop rock dels 2000s. És un exercici de nostàlgia ben entesa per la música que va dominar la radiofórmula nacional en els primers anys del present segle. "Hensito" se situa entre el background dels temes que ens van fer ballar i cantar fa anys i la desimboltura de l'urban que ha dominat l'última dècada a tot el món. I recentment, ha estrenat el seu tema “Sagitario (Mi Madre Me Va A Matar)”.


Comissió d'Intervenció i Resolució de Casos d'Assetjament - Universitat Autònoma de Barcelona - UAB Barcelona\nLa Comissió d'Intervenció i Resolució de Casos d'Assetjament (CIRCA) és la comissió delegada del CSS per a la intervenció i la resolució de casos d'assetjament, en totes les seves modalitats, que puguin afectar els treballadors de la comunitat universitària.\nLes actuacions de la CIRCA tenen la consideració d'informació reservada prèvia al procediment administratiu. Aquesta comissió atén les queixes formulades i fa propostes de resolució al rector.\n1. Està formada per 6 membres del CSS: 3 en representació de la part institucional (designats pel rector) i 3 en representació dels agents socials (designats pels representants triats). Si cal, es podran nomenar altres membres del CSS.\n2. Elegeix el seu president i el seu secretari d'acord amb el seu reglament intern de funcionament.\n3. Els seus membres tenen el deure de garantir la confidencialitat amb relació a tota la informació relativa a les intervencions que portin a terme.\n4. Actuarà d'acord amb el seu reglament i amb el procediment d'actuació aprovat pel Consell de Govern.\nDocument:"Política per a la dignitat de les persones" (Acord 29/2008 de 17/07/2008) (PDF, )\nL'objectiu d'aquest procediment és establir els mecanismes per avaluar els possibles casos d'assetjament i proposar les mesures preventives i d'intervenció que permetin resoldre els conflictes dins de la mateixa institució, sense perjudici que la persona afectada opti per altres vies de demanda, judicials o administratives.\nAquest procediment s'aplicarà al personal acadèmic, al personal investigador en formació i al personal d'administració i serveis de la UAB que presenti una queixa a la CIRCA.\nTambé podran presentar una petició d'actuació el personal de les empreses concessionàries de la UAB i els estudiants, sempre que hi resulti implicat un treballador o una treballadora de la UAB.\nResponsabilitats i facultats\nEl rector o rectora:\n- Escoltar l'informe de la CIRCA.\n- Prendre les mesures adients.\n- Establir els mecanismes que calguin perquè es faci executiva la resolució presa.\n- Prendre mesures cautelars, si escau.\n- Instar, si escau, el règim disciplinari seguint els mecanismes establerts en la legislació vigent.\n- Poder delegar a la presidència de la CIRCA les funcions de seguiment i control de les mesures proposades i aquelles altres que estimi oportunes.\nLa presidència de la CIRCA:\n- Assistir el rector o rectora en els casos d'assetjament a la UAB.\n- Dirigir i coordinar les peticions que es presentin a la CIRCA.\n- Comunicar a les parts les persones designades per la CIRCA en la investigació.\n- Vetllar pel seguiment i el control de les mesures proposades pel rector o rectora.\n- Informar el Comitè de Seguretat i Salut.\n- Investigar les possibles situacions d'assetjament a la UAB.\n- Informar i assessorar la persona afectada.\n- Proposar al rector o rectora l'adopció de mesures cautelars, si escau.\n- Resoldre les peticions d'abstenció o de recusació que es puguin plantejar.\n- Emetre un informe final amb les propostes de resolució al rector o rectora.\nEl Servei de Prevenció:\n- Registrar les sol·licituds i notificar-les a la presidència de la CIRCA.\n- Assessorar la CIRCA.\n- Fer l'avaluació de risc psicosocial de l'àmbit afectat.\n- Valorar els comportaments associats a l'assetjament.\n- Emetre un informe de les avaluacions.\n- Fer el seguiment entre els responsables de la implantació de les mesures proposades.\n- Fer els reconeixements mèdics, si escau, i emetre informes.\n- Informar del procediment de la CIRCA quan calgui.\n- Fomentar sistemes d'organització i pautes de relació compatibles amb la salut.\n- Donar suport a les persones i als responsables per dur a terme una gestió idònia del conflicte des de l'inici.\n- Facilitar, a instàncies de la CIRCA, la informació administrativa que calgui per a investigar els casos.\n- Aplicar les mesures cautelars o correctores pertinents.\nCap orgànic o funcional:\n- Donar suport a la cultura institucional de respecte a la dignitat de l'individu.\n- Donar exemple de bones pràctiques.\n- Vetllar perquè el personal al seu càrrec tingui un comportament acceptable.\n- Implantar les mesures cautelars i/o correctores pertinents.\nEls membres de la comunitat universitària:\n- Assumir la cultura institucional per a la dignitat en el treball.\n- Comunicar al més aviat possible les situacions de possible assetjament que observin o pateixin al seu entorn.\n- Participar en la investigació dels fets, aportant la informació de què es disposi.\n- Col·laborar amb les intervencions de la CIRCA i en l'execució de les mesures adoptades.\nEls treballadors i les treballadores de la UAB tenen el dret de ser protegits per poder dur a terme la seva activitat en un entorn lliure d'assetjament, en el qual se'ls respecti la dignitat com a persones.\na) la persona que se sent assetjada té dret a:\n- Denunciar els fets.\n- Ser escoltada i assessorada.\n- Ser protegida del menyspreu.\n- Rebre formació per a desenvolupar les seves habilitats personals per afrontar la situació.\nb) la persona presumptament assetjadora té dret a:\n- La presumpció d'innocència i a defensar-se de les acusacions.\n- Ser escoltada i rebre un tracte just.\n- Conèixer la naturalesa i el contingut de la queixa.\n- Rebre formació per a desenvolupar les seves habilitats personals per resoldre la situació.\nLa CIRCA té el compromís de respectar la confidencialitat de la informació derivada del procés en la mesura que això no suposi un perjudici per als drets de tercers o de la institució; tot i així, si cal donar aquesta informació es comunicarà prèviament a la persona que l'ha facilitada, sempre que la legislació vigent no ho prohibeixi.\nLa CIRCA demana a les persones implicades en la investigació que respectin al màxim confidencialitat del procés, i s'abstinguin de qualsevol comentari.\nRecusació dels interventors o dels membres de la CIRCA\nAls interventors o membres de la CIRCA els serà d'aplicació el règim de recusació i d'abstenció previst a la legislació vigent en matèria de procediment administratiu i òrgans col·legiats. En aquests casos la CIRCA designarà un substitut, membre del CSS.\nLes intervencions de la CIRCA s'iniciaran mitjançant una comunicació verbal o escrita de la persona afectada, dels òrgans de representació dels treballadors, dels tècnics del Servei de Prevenció o d'una altra instància de la UAB, i es presentarà al Servei de Prevenció.\nLa presidència de la CIRCA convocarà els seus membres en un termini màxim de set dies des de la data de la petició registrada pel Servei de Prevenció.\nLa CIRCA farà una primera anàlisi de la queixa i, si és el cas, designarà els interventors que s'encarregaran de la investigació amb l'assessorament i el suport del Servei de Prevenció. Aquests interventors seran membres del CSS i, com a mínim, un d'ells serà membre de la Comissió. La CIRCA també podrà sol·licitar assessorament extern d'experts en la matèria, així com del Gabinet Jurídic, entre d'altres, quan ho consideri convenient.\nLa presidència de la CIRCA comunicarà a les parts els interventors que han estat designats.\nLa CIRCA, d'ofici o a instància de part, podrà sol·licitar directament al rector o rectora l'adopció de mesures cautelars dirigides a pal·liar els efectes que la situació pugui produir sobre la persona afectada.\nLa CIRCA podrà aconsellar i facilitar a la persona afectada una revisió a la Unitat de Salut Laboral, en els termes previstos a la Llei de prevenció de riscos laborals.\nLa CIRCA, amb l'assessorament i el suport del Servei de Prevenció, analitzarà les característiques del cas i podrà considerar que:\na) No hi ha indicis d'assetjament\n- Es comunicarà a la persona afectada.\n- La CIRCA derivarà al Servei de Prevenció, a l'àmbit de Recursos Humans o a l'organisme competent en la problemàtica afectada.\n- El Servei de Prevenció, quan escaigui, farà o revisarà l'avaluació de risc psicosocial, proposarà les mesures correctores pertinents, com ara actuacions d'àmbit organitzatiu, converses dirigides o mediació, entrevistes individualitzades, etc.\nb) Hi ha indicis d'assetjament\nEls interventors duran a terme les actuacions següents, mantenint el compromís de confidencialitat en els termes previstos en el procediment:\n- Demanar a la persona afectada que presenti la petició per escrit a la presidència de la CIRCA, si escau.\n- Demanar a la persona afectada que faciliti tota la documentació de què disposi amb una descripció detallada dels fets i la seva cronologia.\n- Comunicar les entrevistes que es duran a terme amb companys i amb responsables del seu àmbit de treball, així com amb la persona presumptament assetjadora.\n- Informar la persona afectada i la presumptament assetjadora dels drets que tenen.\n- Dur a terme entrevistes individuals estructurades.\n- Valorar els comportaments associats a l'assetjament, mitjançant qüestionaris específics.\n- Elaborar un informe final de la investigació.\nc) Hi ha indicis d'assetjament, però la persona afectada no vol presentar una queixa\n- La CIRCA procedirà a la investigació d'ofici.\n- Els interventors de la CIRCA informaran del procés d'investigació a les parts implicades, inclosa la persona afectada, i duran a terme les entrevistes que considerin oportunes.\n- El Servei de Prevenció facilitarà a la CIRCA l'avaluació de risc psicosocial de l'àmbit i la CIRCA podrà proposar les mesures correctores que consideri pertinents.\n- Els interventors presentaran a la Comissió un informe de la investigació.\nEl procés d'investigació s'iniciarà amb la corresponent petició escrita de la persona afectada o bé d'ofici per decisió de la CIRCA.\nEls interventors mantindran amb la persona afectada una entrevista estructurada per aprofundir els aspectes que n'han motivat la queixa, i per obtenir qualsevol altra dada d'interès.\nParal·lelament, el Servei de Prevenció determinarà si els fets manifestats per la persona afectada es poden tipificar en conductes assetjadores, mitjançant qüestionaris o models específics en la matèria, i estendrà un informe de conclusions dirigit als interventors.\nEls interventors s'entrevistaran amb la persona presumptament assetjadora i la informaran de la naturalesa de la investigació.\nEls interventors s'entrevistaran amb els testimonis dels incidents que considerin oportuns, d'ofici o a proposta de la persona afectada i de la presumptament assetjadora, sempre que els consideri determinants.\nAmb tota la informació obtinguda, els interventors elaboraran un informe on constarà, com a mínim, la presentació dels fets, una diagnosi del cas i una proposta d'actuació individual i de l'organització, si escau.\nEls interventors presentaran l'informe a la CIRCA perquè el valori i emeti les seves pròpies conclusions basant-se en les evidències presentades pels interventors.\nLa CIRCA, en el termini màxim de tres mesos des de la data de registre de la petició, llevat de situacions excepcionals o per acord entre les parts, presentarà al rector o rectora la proposta de resolució del cas, així com l'informe final de la investigació i la proposta de les mesures que cal adoptar.\nL'informe de la CIRCA té caràcter d'expedient informatiu pel que fa als aspectes diagnosticats.\nResolució del rector o rectora\nEl rector o rectora, un cop escoltat l'informe de la CIRCA, decidirà quina és l'acció més apropiada que cal emprendre i ordenarà la incoació del procediment sancionador corresponent, l'adopció de les mesures correctores i els responsables d'executar-les, o l'arxiu de les actuacions. El rector o rectora donarà trasllat de la seva resolució a la presidència de la CIRCA, que en farà la comunicació oportuna a la persona afectada i a les parts implicades i n'informarà a la propera reunió de la CIRCA.\nDesprés de la resolució del rector o rectora, en cas que se'n derivin indicis d'assetjament, s'iniciarà el procediment que correspongui.\nLa presidència de la CIRCA vetllarà perquè se segueixin les mesures proposades. L'Oficina de Serveis de Prevenció durà a terme el seguiment de les mesures correctores que li corresponguin, en constatarà l'adequació i comunicarà a la Comissió l'estat d'implantació.\nLa CIRCA, amb la resolució del rector o rectora, donarà per finalitzat el procés d'investigació i remetrà tot l'expedient a l'Oficina de Serveis de Prevenció perquè l'arxivi i el custodiï.\nLa presidència de la CIRCA informarà, en la propera sessió del CSS, de la resolució del cas.


Nü Apartment és protagonista del rodatge de Pescanova\nNü Apartment és protagonista del rodatge de Pescanova https://shootestudios.com/wp-content/uploads/2021/06/PESCANOVA-ANGEL-LEON-1-1024x572.png 1024 572 Shoot Estudios Shoot Estudios //shootestudios.com/wp-content/uploads/2021/06/shoot_logo.png 03/06/2021 26/08/2021\nLa cuina del Nü Apartment es converteix en la protagonista del rodatge de Pescanova\nPescanova ha triat la cuina del Nü Apartment com a set protagonista del seu espot de Pescanova “Pasta de la Mar”.\nÁngel León, famós cuiner propietari i cap de cuina del restaurant Aponiente que posseeix tres estrelles Michelin i tres sols Repsol. També conegut com el xef de la mar, s’ha unit a Pescanova per a crear un nou plat de peix en forma de pasta.És la primera vegada que Ángel León protagonitza un espot de televisió de la mà de Pescanova, però tal com ens va comentar al set de rodatge, es va sentir molt a gust perquè s’ha treballat amb molta naturalitat.\nEl nou espot de “La Pasta de la Mar” rodada al Nü Apartment trasllada des de l’humor aquest debat als consumidors: quin és l’origen del nou producte.\nSens dubte, la cuina ha estat la gran protagonista de l’espot ja que han pogut emmarcar el producte en un espai de disseny amb electrodomèstics d’última generació. Ángel León cuinava de veritat mentre es rodava l’espot i així es va aconseguir un realisme total durant el rodatge. Així mateix, l’amplitud d’espai va permetre acollir a tot l’equip còmodament.\nGullón tria Nü Apartment by Shoot Estudios per a la seva darrera campanya


La Marina Alta. Nº 428- Juliol/agost 2017 - Revista Saó\nTots els anys, la revista dedica un Quadern a analitzar una de les comarques del nostre país. Enguany també, i més ara que a la fi hi ha algun actor polític que ha llançat a la palestra política autonòmica la Llei de comarcalització, amb una certa polèmica inclosa, però per algun lloc cal començar.\nSAÓ, enguany, ha elegit la comarca de la Marina Alta, la comarca dual, una de les més conegudes i alhora més desconeguda. És possible aquesta afirmació? Pensem que sí i en donem les raons. Si analitzem el País Valencià, ens trobem amb algunes zones del nostre territori que semblen molt conegudes, i ho són: qui no ha sentit parlar de Dénia o de Xàbia? Quantes persones dirien que la primera paraula que els ve al cap en sentir Marina Alta és «platja». I la comarca en té moltes i de molt boniques, però la Marina Alta, com a dual que és, té costa, una costa molt bonica i coneguda, però també té muntanyes, i moltes, amb unes valls també de les més boniques del país.\nÉs dual també perquè al territori podem trobar grans ciutats amb 20.000 o 40.000 habitants i poblets molt, però que molt xicotets, la qual cosa et permet en molt pocs quilòmetres de recorregut estar en un lloc o en un altre amb les diferències esmentades. Et permet passar de la mar, d’estar amb els peus a l’aigua, a pujar muntanyes de certa alçària. Pots menjar productes molt característics de la Mediterrània o uns aliments de muntanya. Però, i és important fer-ne menció, el valencià està present en una i altra zona. Hi podem trobar ciutats amb més de 100 nacionalitats diferents i on el valencià siga una llengua viva –sempre millorable la seua situació–, però viva i que s’usa amb absoluta normalitat i amb un grau de qualitat molt bo.\nPer totes aquestes coses i moltes altres, la comarca de la Marina Alta és per a moltes persones com una mena de rovellet de l’ou en el qual s’inclouen molts dels trets característics dels valencians i valencianes; una terra on et pots perdre entre les seues aigües, les muntanyes, les seues històriques pedres, la seua gastronomia… Tal vegada, perdre’s en un cert paradís.\nPer això, hem volgut comptar amb les aportacions de Rosa Seser, Josep Ahuir, Joanmi Rafet, Jovi Lozano i Mar Reus. A més, el Quadern es completa amb una entrevista a Vicent Grimalt, alcalde de Dénia. Esperem que ens ajuden a conéixer millor aquesta comarca nostra. Però, no ho obliden: és millor anar-hi i gaudir.


La Vilaplana del segle XXI: de juny 2008\n- 23 de juny de 2008-\nA 2/4 de 7 de la tarda sortirem des de “els malecons “ a buscar la Flama del Canigó. Sobre les 8 del vespre arribarem a Vilaplana, on portarem la flama fins el dipòsit de l’aigua per fer l’encesa de la foguera. ANIMA’T!...VINE A BUSCAR LA FLAMA!!!\n(Qui vulgui portar trastos per la Foguera ja els podrà portar a partir del dimarts 17 de juny.)\nORGANITZA: Grup de Jóvens de Vilaplana\nescrit per Tomàs Bigorra a les 16:04:00 0 comentaris\nEl congressista inesperat\nDissabte passat, dia 14 de maig, es va celebrar a l’edifici el Fòrum de Barcelona el 25è Congrés Nacional d’Esquerra Republicana de Catalunya. Vam ser més de 4000 inscrits i va ser impressionant veure una la sala tan gran i plena com un ou.\nJust arribar, vaig sentir una veu que em cridava: Tomàs, Tomàs... Em giro i era un vilaplanenc a qui feia uns anys que no veia. La veritat és que no sé quants... Els dos ens vàrem saludar amb entusiasme i amb alegria pel temps que feia que no ens vèiem!\nLa persona en qüestió és el Siscu Lines, el germà del Meli. I jo que li vaig preguntar: Què fas aquí? La resposta era òbvia: em va confirmar que s’havia fet militant d’Esquerra l’any 1995 a Vilanova i la Geltrú, i que li feia goig poder participar al congrés.\nLa conversa es va allargar força per mirar de posar al dia els temes endarrerits en tots els àmbits (familiars, professionals, socials, polítics...) i a tots els nivells (particular, local, comarcal, de país..). I tot seguit vam entrar al congrés, que feia estona que anava.\nDurant tota la jornada, el congrés va transcórrer amb absoluta normalitat, però un dels moments més animats es va produir cap al migdia, en donar la benvinguda als convidats representants de diversos partits polítics internacionals. Per aclamació, els congressistes van demanar al representant del Bloc Nacionalista Gallec (BNG) que fes la salutació en gallec, a la qual cosa va accedir. Tot seguit, la representant d’Eusko Alkartasuna (EA) el va fer meitat català i meitat en euskera, i tots dos van ser molt aplaudits pel públic.\nLa sessió de la tarda es va dedicar a la defensa d’esmenes i votacions que va concloure amb l’aprovació de ponència d’estratègia política amb l’aval d’un 85 % de la militància, l’elecció dels consellers nacionals i la elecció de la executiva nacional que haurà de dirigir el destí del partit els pròxims quatre anys.\nFinalment, el resultat preferit hauria estat una direcció més plural i representativa de les diferents sensibilitats expressades al partit, però això, pel que sembla, no ha pogut ser. Per tant, com a demòcrata convençut i militant d’aquest partit, desitjo molts encerts i èxits a Joan Puigcercós, president d’Esquerra i a Joan Ridao, secretari general del nostre partit.\nI ja de tornada a casa, un cop acabat el Congrés i completada la intensa i llarga jornada de dissabte, la ràdio del cotxe ja m’omplia de primeres valoracions sobre aquesta nova etapa política...\nescrit per Tomàs Bigorra a les 22:05:00 1 comentaris\nCopa Catalana d'Orientació a la Mussara\nEls traçats recorren tot l'altiplà de la serra, rodejats de grans panoràmiques que ens permetràn divisar la Serra del Montsant, el Tossal de la Baltassana, el Refugi dels Cogullons (tocant a Rojals), la Mola dels Quatre termes, els Motllats. I si després de la cursa encara teniu ganes de marxa, al mateix mapa de la cursa, trobareu cartografiats els Avencs de la Febró.\n8:30h - Recepció de corredors / noves inscripcions / dorsals\n10:00h - Sortida primers corredors\n13:30h - Entrega de premis\nescrit per Tomàs Bigorra a les 13:48:00 0 comentaris\nSuar la cansalada\nEl passat diumenge 1 de juny es va celebrar la tradicional caminada Reus –Prades –Reus aquest any ha estat la XII edició amb més de 700 participants.\nA Vilaplana passen de baixada on a les escoles agafen forces degustant les coques amb recapte i d’ou amb sucre de cal Folantí, una peça de fruita, un glop suc o aigua i cames fins a Reus.\nAlguns participants aguantaven prou bé amb forces, però d’altres presentaven un aspecte d’estar esgotats, la veritat es que només de pensar l’esforç físic que han de suportat estic rebentat.\nAquest any a la caminada hi han participat dos vilaplanencs l’Ismael Molina que ha quedat 3è, tot un crac i el Joan Serra ha estat la primera vegada que hi participava i ha quedat el 308è, l’any que ve millorarà. També hi va participar el Lluís Boqué.\nescrit per Tomàs Bigorra a les 23:42:00 0 comentaris\nVilaplana ret homentge a la gent gran\nAquest diumenge passat 1 de juny a Vilaplana es va celebrar la festa d’homenatge a la Gent més Gran, en la fotografia podeu veure el grup d' homenatjats al sortir de missa que son tots els veïns de més de 80 anys. A la primera fila (esquerra) es pot veure la Sisqueta Ferré i Figueres que enguany al novembre farà 100 anys.\nDesprès al Casal es va oferir un dinar als homenatjats i acompanyants, en total eren més de 90, i tot seguit el Xavier Martí del grup "Els picarols" va oferir un recital de cançons d'en Serrat, Llach... que van fer les delicies dels assistents.\nAl final ha resultat una jornada molt agradable i entranyable, acompanyant a unes persones que ho han donat tot per tirar endavant en epoques dificils, i per tant son mereixadors d'aquest senzill reconeixament, però a la vegada molt sentit per tots nosaltres.\nescrit per Tomàs Bigorra a les 23:26:00 0 comentaris